Oppiiko+siellä+yrittäjyyttä?

Oppiiko Omniassa yrittäjyyttä?
Parhaillaan on menossa yhteishaku. Taloussanomissa on artikkeli, jossa pohditaan eri ammattien työllistävyyttä tulevaisuudessa.

http://www.taloussanomat.fi/tyo-ja-koulutus/2010/03/06/la-ryhdy-naihin-hommiin/20103190/139

Artikkelissa puhuttiin myös opiskelijan mahdollisuudesta vertailla eri oppilaitoksia keskenään:

//Koulujen todellisen laadun ja monipuolisuuden vertaileminen on nuorille hankalaa.// //Usein oppilaitoksen taso selviää jo pienellä sinne lähetetyllä kyselyllä: ainakin vastausnopeudesta pystyy päättelemään paljon.// //Jokainen opinahjo mainostaa olevansa moderni ja monipuolinen, mutta silti Suomesta löytyy laitoksia joiden opettajat eivät osaa käyttää sähköpostiaan.// //– Kannattaa lisäksi katsoa, millaisia verkostoja oppilaitoksilla on. Toimivatko ne yhteistyössä yritysten kanssa, onko niillä tietoa siitä mitä eri aloilla tarvitaan, ja pystyykö siellä opiskelemaan ohessa esimerkiksi yrittäjyyttä, sanoo EK:n Marita Aho.//


 * Miten Omnia pärjää?

Voiko Omniassa oppia yrittäjyyttä?

Millaisia lupauksia annamme opiskelijoille ja työelämälle?**

miettii Sirkka

Omnian kirjastosta löytyy kirja Ilmainen, Free, joka kertoo tulevaisuuden liiketoimintamalleista. Kun sisältö karkaa ilmaiseksi nettiin, kuinka saadaan tuottoja aikaiseksi. Otetaanko tämä aspekti huomioon yrittäjyyden opetuksessa. Se ei ole tulevaisuutta, vaan jo tätä päivää. Mitä tapahtuu sitten tulevaisuudesa? Suosittelen lukemiseksi kaikille. Teos löytyy myös ilmaiseksi netistä.

Leena

Molemmat avaukset ovat asiaa. Miten oppia yrittäjyyttä ja millaisia lupauksia? Maailman jatkuva muuttuminen ja ennustamisen vaikeus on valtava haaste oppilaitoksille. Mitä yrittäjyys oikeasti on 10-15 vuoden kuluttua ja millä kanavin tätä liiketoimintaa silloin käydään? Meidän sosiaalisen median tekniikat saattavat vielä monella tapaa muuttua täysin toisiksi tässä ajassa. Entä Miten globaali kehitys vaikuttaa suomalaiseen yritystoimintaan ja mahdollisuuksiin yrittää. Saneleeko Aasia tavat, jolla Euroopassakin toimitaan. Mikä rooli ulkomailta maahanmuuttavilla on yritystoiminnassa. Ylipäätään, miten viestiä oppilaille yrittäjyydestä realistisesti, visioiden oikein mutta jalat maassa. Myös yrittäjyyden riskit tulisi tiedostaa. tulisi myös tiedostaa, että kaikki yrittäjätoiminta ei ole "niin valtavan hienoa", vaan perustoiminta on usein hikistä ja armotonta vääntöä laskujen ja lamaongelmien kanssa. Hyvällä tuurilla voi olla toisinkin!

Tuo Leenan nostama ongelma on kaiketi vähän joka alalla. Musiikista ei enää voida laskuttaa huimia levyhintoja. Erilainen tietotaito karkaa verkkoon. Tieto on myös vaivattomasti saatavissa sieltä. Miten yrittäjä voi tässä maailmassa saada tuottoja? Ei taida olla kukaan selvillä. Myös erilaiset taiteilijat ovat ongelman edessä. Esim. spotifyn tulouttamat musiikkiartistitulot per soitettu musiikkikappale ovat mikroskooppisen pieniä. Ennen kuulemma bändi sai kaupassa myydystä levystä 1-2 e, nyt hyvä jos 0,05 centtiä. Ei sellaisilla tuloilla elä. Kysymys onkin, miten tässä nettibisneksessä saisi kehitettyä tuottavia liiketoimintamalleja, jotka kuitenkin menisivät kaupaksi. Nykynuoret on opetettu saamaan kaiken netistä ilmaiseksi, miten tähän yhtälöön sopii maksullisuus?

Peter